﻿DUMITRU IRIMIA STUDII DE STILISTICĂ ŞI POETICĂ Ediţie îngrijită de Adina Hulubaş Introducere de Ioan Milică Notă asupra ediţiei de Adina Hulubaş 2017 CUPRINS Introducere (Ioan Milică)...........................................................9 Notă asupra ediţiei (Adina Hulubaş)................................................21 I. ASPECTE DE STILISTICĂ ŞI POETICĂ Stilistica şi problema cercetării limbajului poetic românesc.......................27 Despre interpretarea stilistică a creaţiei literare................................36 Pentru o teorie a semnului poetic .................................................41 Între limbă şi stil ...............................................................49 Nivelele stilistice ale limbii......................................................51 Variante stilistice ale limbii literare.............................................66 Iorgu Iordan şi stilistica limbii române...........................................84 Stilul ştiinţific .................................................................88 Note despre limbajul poetic.........................................................91 Limbajul poetic şi recuperarea esenţei originare a limbii..........................96 „Omul […] metaforizant” şi natura limbajului poetic...............................106 Ibrăileanu şi problemele limbajului poetic........................................113 G. Ivănescu despre limbajul poetic ...............................................118 Poetic, nepoetic, nonpoetic sau antipoetic? ......................................126 Persoană gramaticală – persoană narativă – personaj literar ......................129 Regional – literar în textul artistic.............................................133 Etic – estetic în limbă şi artă ..................................................139 II. STUDII DE STILISTICĂ APLICATĂ Imaginea lui Ştefan cel Mare de la Grigore Ureche la Mihai Eminescu...............153 Modelul Creangă în studiul stilisticii limbii române...............................162 Aspecte ale sintaxei frazei în scrierile lui I. L. Caragiale......................166 Vocabularul operei lui Caragiale...................................................178 A. Mateevici – autorul celui mai profund poem închinat limbii române..............193 Panait Istrati faţă cu limba de lemn .............................................200 Realul şi transcenderea realului în poetica şi creaţia lui Panait Istrati ........215 Un scriitor român între Estul şi Vestul deceniului trei: Panait Istrati...........225 Literatura lui Panait Istrati între naţional şi universal ........................237 Expresivitatea limbii române împotriva exilului siberian al fiinţei umane (Aniţa Nandriş) ............................................................256 Sensuri brâncuşiene în două „încifrări” poetice: Lucian Blaga şi Mircea Eliade...............................................................264 M. Blecher: Fiinţa umană între metafora noroiului şi metafora zborului............274 Nichita Stănescu: Cîntec .........................................................280 Expresie exemplară a specificităţii stilistice a limbii române ...................288 Sacru şi estetic în pictura murală a mînăstirilor din Bucovina.......................289 Despre terminologie: limbajul criticii literare .....................................301 Note privind limbajul criticii literare. În căutarea cuvîntului......................304 „Arta” unei interpretări a artei literare (Note privind limbajul criticii literare) .308 Între creaţie „lingvistică” şi poezie… ..............................................313 Gramatică şi poezie .................................................................316 Vocabularul nostru cel de toate zilele…..............................................320 Rima, acest „canon” depăşit… ........................................................323 Tot despre rimă, dar şi despre renunţarea la unele „prejudecăţi” ....................327 Între poezie şi „parvenitism” literar................................................332 Stilul publicistic actual între libertatea de exprimare şi libertatea de expresie....336 III. ARTA ŞI LITERATURA ROMÂNĂ ÎN ITALIA Cultura românească în Italia ........................................................349 Literatura română în Italia....................................................352 Poezia română în Italia ......................................................355 Mihai Eminescu: Poesie d'amore ......................................................358 O versiune italiană din proza lui Eminescu între emfază ş i ignorarea exigenţ elor actului de traducere....................................................361 O nouă versiune italiană din poeziile lui Arghezi ...................................372 O interpretare a poeticii lui Blaga în Italia........................................375 Marin Sorescu în italiană ....................................................377 Literatura lui Eugeniu Coşeriu în limba italiană.....................................380 Scriitori români la Veneţia în secolul al XIX-lea ...................................384 Brâncuşi văzut în/din Italia.........................................................401 Anul Eminescu la Veneţia.......................................................410 Anul Brâncuşi la Veneţia ............................................................415 Două evenimente artistice la Veneţia.................................................420 Nicolae Iorga – Conferinţe în Italia ................................................426 Mario Ruffini la 80 de ani...........................................................428 De vorbă cu profesorul Mario Ruffini ................................................430 Mario Ruffini, interpret al epocii lui Constantin Brâncoveanu........................438 Rosa Del Conte................................................................440 Rosa Del Conte, Doctor Honoris Causa al Universităţii „Alexandru Ioan Cuza” din Iaşi – Laudatio.....................................................443 Lorenzo Renzi, Doctor Honoris Causa al Universităţii „Alexandru Ioan Cuza” din Iaşi – Laudatio.....................................................449 „Notizie Culturali Italiane”, Revistă italo-română ..................................456 IV. ITALIENISTICĂ Manzoni şi constituirea teoriei romantice.....................................461 Manzoni pro şi contra.........................................................464 De vorbă cu profesorul Claudio Cesare Secchi – directorul Centrului de Studii „Al. Manzoni” din Milano.......................................................467 Milano l-a sărbătorit pe Manzoni.............................................471 Al. Manzoni în critica literară românească ..................................473 Romanul manzonian şi romanul istoric românesc.................................479 Eugenio Montale .............................................................491 Nino Palumbo în căutarea umanităţii omului ..................................493 O dispariţie: Nino Palumbo ..................................................502 Oameni de teatru ai secolului XX: Giorgio Strehler...........................502 Cel mai greu lucru de pe lume e să scrii neangajat – interviu cu Alfredo Balducci – .......................................511 Alfredo Balducci, scriitor de teatru politic ................................514 Secvenţe veneţiene ..........................................................519 Momentul şi modelul Iordan în italienistică..................................522 V. SECVENŢE RADIOFONICE Grai şi suflet românesc – Radio Iaşi, 19 ianuarie 1994........................533 Grai şi suflet românesc – Radio Iaşi, 17 iunie 1996...........................538 Grai şi suflet românesc – Radio Iaşi, 28 februarie 1994 .....................541 Grai şi suflet românesc – Radio Iaşi, 29 iulie 1996...........................546 Grai şi suflet românesc – Radio Iaşi, 15 ianuarie 2003........................552 VI. PREFEŢE, POSTFEŢE O nouă ,,cheie” de lectură a romanului lui Marcel Proust ....................563 Mîntuirea prin poezie.........................................................565 Ipoteşti – poezie şi sacru....................................................567 Mihai Eminescu – O monografie în imagini......................................569 Panait Istrati din perspectiva narativităţii..................................571 Basmul, încotro?..............................................................578 Retorica între ştiinţă şi etică...............................................588 O analiză rafinată............................................................593 Între cuvinte.................................................................593 Poetica elementelor – cale esenţială de acces în lumea creaţiei poetice a lui Lucian Blaga...........................................................595 Povestea unei vieţi...........................................................601 O cale indispensabilă cunoaşterii creativităţii şi creaţiei eminesciene .....602 Jurnalul – expresie a raportului dintre Eul superficial şi Eul profund al Fiinţei umane .................................................................603 Stilistica argoului în limba română contemporană ............................608 VII. RECENZII Dicţionarul limbii poetice a lui Eminescu – sub redacţia Acad. T. Vianu .....615 Jean Cohen: Structure du langage poétique.....................................619 P. Brodin – Ecrivains américains d'aujourd'hui. Les années '60...............622 Solomon Marcus – Poetica matematică..............................................625 „Poétique”, revue de théorie et d'analyse littéraire.............................629 Gh. Bulgăr – Momentul Eminescu în evoluţia limbii române literare ...............631 Elena Bălan-Osiac, Sentimentul dorului în poezia română, spaniolă şi portugheză .634 O nouă carte despre România .....................................................636 Al. Andriescu, Stil şi limbaj....................................................638 Un debut de excepţie: Camelia Toma, Cucuveaua din strană.........................642 Zbor frînt – glosse pe marginea poeziei lui Cătălin Anuţa........................645 Reprezentarea romanescă a Parizienei în literatura franceză din a doua jumătate a secolului al XIX-lea.................................................650 O cale insolită de acces la lumea de sensuri a creaţiei lui Mircea Eliade........652 VIII. PUBLICISTICĂ Uitasem să rîdem.............................................................659 Universitatea în criză ......................................................659 Universitatea astăzi ........................................................661 Ipoteşti. Realitate şi poezie ...............................................667 Pe marginea bacalaureatului – 2008 ..........................................670 XI. IN MEMORIAM Ion Turcuş ..................................................................679 Marian Papahagi .............................................................680 A mai plecat un prieten: Constantin-Liviu Rusu ..................................683 Vaporul nu putea să nu existe…...............................................684 Mihai Iordache al Sucevei ...................................................689 Plecarea Poetului ...........................................................692 Teresa Ferro ................................................................694 ANEXĂ Sacro ed estetico nella pittura dei monasteri della Bucovina.....................701 Rosa Del Conte, Doctor Honoris Causa dell'Università „Alexandru Ioan Cuza” di Iasi – Laudatio.....................................................713 „Notizie Culturali Italiane”, Revue italo-roumaine...........................719 Momento e modello Iordan nell'italianistica .................................721 Alessandro Manzoni in Romania ...............................................729 Il romanzo manzoniano e il romanzo storico romeno............................745 Nino Palumbo e la sua ricerca dell'umanità dell'uomo.........................756 Elena Bălan-Osiac, Il sentimento di „dor” nella poesia romena, spagnola e portoghese... 767 Bibliografie ................................................................771 Indice de nume ..............................................................779 INTRODUCERE Volumul de faţă restituie, în beneficiul cititorilor, o parte însemnată a cercetării în care s-a angajat Profesorul Dumitru Irimia. Cuprinse sub titlul Studii de stilistică şi poetică1, textele din această lucrare ne invită în laboratorul de idei al unui om de ştiinţă pentru care precizia şi rigoarea analitică s-au solidarizat cu năzuinţa de a explora adîncimile universului viu al semnelor de care ne folosim pentru a (ne) comunica. În încercarea de a pune în lumină resursele, instrumentarul, tehnicile de lucru şi rezultatele obţinute, considerăm că este potrivită realizarea unei pre- zentări urmărind trei aspecte corelate. Prima parte se axează asupra concepţiei Profesorului Dumitru Irimia cu privire la cercetarea faptelor de stil. În cea de-a doua parte, ne îndreptăm atenţia asupra studiilor de stilistică aplicată, pentru a observa articularea organică a legăturilor dintre viziunea teoretică şi analiza stilistică propriu-zisă. În ultima parte, vom încerca să punem în evidenţă cali- tatea de model a demersului ştiinţific profesat cu dăruire de Dumitru Irimia. 1. Stilistica, o ştiinţă a limbii. În ciuda unei nobile tradiţii care acoperă, în lumea academică europeană, o durată de peste un secol şi jumătate, fixarea identităţii şi sarcinilor stilisticii a provocat numeroase controverse. Ca într-o cameră de ecou, reverberaţiile dezbaterilor s-au amplificat cu fiecare moment fondator. Constituit la confluenţa dintre retorică, poetică, estetică, filosofie, psihologie şi lingvistică, perimetrul semiotic al disciplinei a fost succesiv reconfigurat pînă la a distinge nu una, ci mai multe stilistici. Între ştiinţele filologice, stilistica primeşte o identitate specifică între 1850 şi fin de siècle, cînd se consolidează, în mediul universitar german, ideea că stilul este oglinda vie a spiritului uman, iar această oglindă trebuie desfere- cată din rama străvechii arte a elocinţei. Stilul este considerat ca manifestare a unei individualităţi, a unei sensibilităţi creatoare, sarcina cea mai importantă a stilisticii fiind aceea de a studia proprietăţile de ordin subiectiv ale faptelor de limbă în care spiritul se lasă cuprins şi exprimat. Numită şi stilistică literară sau estetică, respectiva arie de lucru, ce presupunea împletirea cunoştinţelor de filologie, istorie, critică şi teorie literară cu cele de retorică, poetică şi filosofie avea să resimtă presiunea din ce în ce mai intensă a proiectelor ştiinţifice izvorîte din doctrinele lingvistice întemeiate în Europa centrală şi occidentală în prima jumătate a secolului XX şi reunite, cu mai mult sau mai puţin temei, sub umbrela unei aşa-numite stilistici lingvistice. 1 În studiul de faţă, se va folosi, în continuare, sigla SSP. 10 Ioan Milică Acest al doilea moment, de tensiune între diversele concepţii stilistice relative unele faţă de altele sau faţă de tradiţiile premergătoare, poate fi descoperit în lucrările unora dintre discipolii lui Ferdinand de Saussure, în special Charles Bally şi Albert Sechehaye. Dacă luăm ca reper prima dintre lucrările de stilistică ale lui Charles Bally, Précis de stylistique française (1905), observăm că despărţirea „apelor” metodologice este lipsită de echivoc. Spre deosebire de preocupările de stilistică literară, centrate asupra valorii artistice a faptelor stilistice originale, de tip individual, stilistica lingvistică este orientată asupra mijloacelor expresive de tip afectiv din limba vorbită de o comunitate dată. De altfel, deosebirile dintre cele două direcţii sînt accentuate şi în însemnările lui Ferdinand de Saussure: Cuvîntul stil evocă ideea de persoană, de individ, de procedeu individual. (Stilul este omul însuşi etc.) Într-un mod cu totul diferit, stilistica, concepută în mani- era în care au ilustrat-o lucrările lui Bally, îşi propune să investigheze mijloacele de expresie ale limbii în măsura în care acestea sînt consacrate de uzul comun, în măsura în care intră în categoria faptului social, fiind, în consecinţă, fixate în afara individului […]. Stilul depinde de individ, iar stilistica se plasează iniţial deasupra individului, în sfera lingvistică sau socială […]. Stilul depinde de limba scrisă, în vreme ce stilistica se plasează de preferinţă în afara limbii scrise, în sfera vorbirii pure. (F. de Saussure, Scrieri de lingvistică generală, 2004, p. 271-272) Încă din prima parte a secolului al XX-lea, concurenţa dintre cele două direcţii, stilistica estetică şi stilistica lingvistică, a fost cînd adîncită, cînd dizolvată prin concilieri. În ciuda ciocnirilor epistemologice, includerea analizei stilistice în repertoriul de metode al filologiei s-a produs fără mari discordanţe, iar înflorirea structuralismului a favorizat impunerea unor algoritmi descriptivi care au grăbit fuziunea dintre tradiţional şi modern. În convergenţă cu schim- bările de paradigmă care s-au manifestat, după cel de-al doilea război mondial, în ştiinţele umaniste, stilistica românească de la sfîrşitul anilor 1960 este caracterizată de eclectism: orientarea fondată de Bally la începutul secolului se contopeşte, în concepţia lui Iorgu Iordan, cu decupaje din programul teoretic al şcolii idealiste germane, viziunea estetică a lui Tudor Vianu se armonizează cu funcţionalismul praghez, stilistica structurală şi teoriile receptării intră în com- petiţie cu studiile de semiologie literară şi cu noua retorică, iar generativismul american şi poeticile postmoderne se profilează discret la orizont. Tonurile dominante ale acestui peisaj schimbător mai ales pe plan internaţional sînt cu acuitate surprinse de tînărul Dumitru Irimia: Considerată cînd disciplină literară, cînd lingvistică, aservită cînd istoriei limbii, cînd criticii literare, stilistica, despărţită, mai mult sau mai puţin artificial, în una lingvistică şi alta literară, tinde astăzi să-şi cîştige personalitate proprie. Avînd la origine fiecare un profil aparte, urmare a concepţiei celor ce le-au întemeiat şi în strînsă legătură cu anumite sisteme estetice şi lingvistice, cele două stilistici, modelîndu-se reciproc, s-au apropiat mereu una de alta şi trebuie azi conside- Introducere 11 rate ca un tot, ca o disciplină unitară, autonomă, integrală, loc de întîlnire a ştiinţei limbii cu ştiinţa literaturii (Stilistica şi problema cercetării limbajului poetic românesc, 1969; SSP, p. 28). Într-un alt studiu, publicat în paginile revistei Cronica, delimitarea preocupărilor de stilistică în acord cu modelul propus de Tudor Vianu este realizată cu încrederea pe care o dau, de regulă, convingerile cristalizate prin lecturi rodnice: stilistica are a cerceta tocmai această zonă a manifestării elementului reflexiv din limbă, fie că e vorba de limba vorbită, fie că e vorba de cea scrisă, fie că e vorba de limbă, folosită ca mijloc de comunicare doar, de transmitere a unei informaţii, fie că e vorba de limbă ca „material” slujind realizării unor valori estetice; în amîndouă situaţiile, limba, prin latura ei reflexivă, transmite o viziune specifică asupra vieţii, atît cît e cuprinsă în spaţiul unui mesaj lingvistic sau în spaţiul unei creaţii literare (Despre interpretarea stilistică a creaţiei literare, 1970; SSP, p. 36). Pentru Dumitru Irimia, sfîrşitul anilor 1960 coincide cu primele cursuri ţinute ca lector universitar şi cu momentul în care domnia sa devine editor al operei eminesciene, prin publicarea antologiei Despre cultură şi artă (Junimea, 1970). Printre rînduri, cititorul atent poate întrezări portretul intelectual al universitarului ieşean: deschis, doct, interogativ şi pătrunzător. Într-un panegiric publicat în ultimul număr din iulie 2009 al României literare, Profe- sorul Mihai Zamfir punea în dialog postum destinele a două minţi strălucite, Matei Călinescu şi Dumitru Irimia, subliniind că „viaţa lor ne-a arătat ce înseamnă eroismul intelectual: muncă îndîrjită în întuneric, sacrificiu, renun- ţare, modestie. Pare puţin, dar e enorm”. Fixarea stilisticii în rama disciplinelor filologice a presupus abandonarea limitărilor rigide impuse prin unele formule de analiză stilistică, în sensul că intuiţia călăuzită de exactitate a primit întîietate faţă de recursul la o anumită reţetă descriptivă. Metoda de lucru, oricare va fi aceasta, nu e considerată ca scop în sine, ci ca mijloc de acces spre înţelegerea şi interpretarea fenomenului prins în cadrul de lumină al analizei. Pe fondul efervescenţei de idei care a animat cîmpul studiilor româneşti de lingvistică în perioada cuprinsă între 1960 şi 1980, în amfiteatrele universi- tare şi în lucrările manifestărilor ştiinţifice naţionale cu profil filologic şi-au aflat loc şi preocupările ştiinţifice asociate noului val: semiotica, stilistica, poetica, lingvistica textului, pragmatica. Pentru Profesorul Dumitru Irimia, edificarea unui ansamblu teoretic clar, flexibil şi original a reprezentat un travaliu ştiinţific de durată, iar studiile publicate în periodicele ştiinţifice şi culturale cu regularitatea impusă de ritmu- rile unor rafinări succesive oferă mărturii preţioase despre stadiul cercetărilor de „laborator”. Lucrul la definitivarea tezei de doctorat, proces încheiat cu publicarea unei lucrări deschizătoare de drumuri în studiul operei lui 12 Ioan Milică Eminescu, Limbajul poetic eminescian (Junimea, 1979), poate fi urmărit atît în cercul specializat al reflecţiilor eminescologice cuprinse în volumul Studii eminesciene (2014), cît şi pe orbita teoretică mai largă a cercetărilor de stilistică şi poetică. Articole precum Stilistica şi problema cercetării limbajului poetic românesc (1969), Despre interpretarea stilistică a creaţiei literare (1970), Între limbă şi stil (1978), Pentru o teorie a semnului poetic (1980) oglindesc cumpănirea judicioasă a surselor documentare, efortul de a formula soluţii întemeiate pe real, respectul faţă de modelările teoretice ale predecesorilor – aspect remarcabil în condiţiile în care, la vremea respectivă, recuperarea şi legitimarea esenţei de gîndire a unor înaintaşi putea fi lesne etichetată drept o întreprindere „nesănătoasă”, chiar primejdioasă – şi, nu în ultimul rînd, dorinţa de a corela, pe cît era posibil, cercetările româneşti de stilistică şi poetică ale timpului cu fluxul internaţional de lucrări de specialitate. O primă concretizare a acestui travaliu a constat în publicarea la tipografia Universităţii „Alexandru Ioan Cuza” a unui manual universitar, Structura stilistică a limbii române contemporane (1980). Inovaţiile de construcţie ştiinţifică din acest curs vor alcătui, în mare parte, elementele distinctive ale volumelor de stilistică şi poetică publicate ulterior. Extras din Structura stilistică a limbii române contemporane (1980) Introducere 13 În primul rînd, se cuvine consemnată reducerea prezentării rezervate, de obicei, istoricului disciplinei. Raţiunile acestei renunţări sînt, fără îndoială, obiective, din moment ce consideraţiile privind preocupările mai vechi sau mai noi de stilistică fuseseră deja integrate în tiparele de expunere urmărite atît de lucrările de istorie a limbii române literare, cît şi în volumele de sinteză dedi- cate stilisticii structurale, precum lucrarea lui Ion Coteanu, Stilistica funcţională a limbii române , vol. I, Stil, stilistică, limbaj (1973). În schimb, autorul dezvoltă o ramă semiotică construită cu resursele conceptuale ale lingvisticii generale şi în această ramă dezvoltă, valorificînd trihotomia coşeriană sistem – normă – vorbire, o arhitectură cu trei paliere stilistice: general, colectiv şi individual. La nivelul limbii naţionale se disting două variante stilistice, limba comună şi limba literară, cărora li se adaugă limbajul poetic, sistem „cu legi proprii de funcţionare”, situat la confluenţa dintre limbă şi artă. La nivel colectiv se con- stituie variantele funcţionale dezvoltate prin adaptarea resurselor comunicative la mediile socio-culturale şi profesionale ale grupurilor de vorbitori. La nivel individual, modalităţile concrete de organizare a dimensiunii stilistice a vorbirii sînt denumite stiluri individuale. În rafinările ulterioare, sistemul stilistic al limbii va cuprinde patru nivele: nivelul stilistic general al limbii naţionale, nivelul stilurilor colective, nivelul stilurilor individuale şi nivelul stilurilor interne, motivat de absoluti- zarea raportului semiotic text ↔ mesaj. Această organizare decurge din justa înţelegere şi valorificare a concepţiei lui E. Coşeriu, potrivit căruia, în realitatea limbii istorice, absenţa sau prezenţa valorilor stilistice este guvernată de situarea vorbitorilor într-o convenţie pur „logică”, adică de pură comunicare simbolică, „obiectivă” şi „neutră”, fără nici o valoare afectivă, sau într-o convenţie „stilistică”, adică de comunicare a unor sentimente şi impulsuri de voinţă, comunicare care depă- şeşte semnificaţia pur simbolică a semnelor utilizate (E. Coşeriu, Introducere în lingvistică, 1999, p. 29). Altfel spus, dacă sistemul de opoziţii funcţionale serveşte corectei întrebuinţări a limbii, sistemul de opoziţ ii expresive reflectă că vorbitorul îşi pune amprenta asupra oricărui enunţ „pe care el îl concepe şi îl comunică” (Structura stilistică…, 1980, p. 20). Aşadar, limba este angajată în activitatea de comunicare verbală atît în dimensiunea ei obiectivă (fonologică, gramaticală, semantică), cît şi în dimensiunea ei subiectivă (stilistică). Dimensiunea subiectiv-stilistică este imanentă actului de vorbire. În termenii lui Tudor Vianu, identitatea unei comunicări este asigurată prin împletirea intenţiei tranzitive a comunicării cu intenţia reflexivă a acesteia, ceea ce înseamnă că stilul pune în lumină latura subiectivă a actului lingvistic. În viziunea Profesorului Dumitru Irimia, iden- titatea oricărui fapt de stil este asigurată prin acţiunea unor operaţii active (principii) care guvernează comportamentul verbal al protagoniştilor unei comunicări. Actul lingvistic este expresia tensiunilor dintre libertăţile pe care 14 Ioan Milică limba le oferă vorbitorilor ei şi regulile sau constrîngerile prin care sînt restrînse respectivele libertăţi. Privită din unghi stilistic, operaţia activă de selectare a elementelor din planul limbii pentru a fi combinate în planul vorbirii este, în chip conştient sau subconştient, dirijată de capacitatea semne- lor limbii de a exprima ceea ce vorbitorul vrea să comunice şi este „determinată de individualitatea (umană, socială, culturală, lingvistică) a emiţătorului, de atitudinea lui faţă de realitatea interpretată lingvistic şi faţă de destinatar” (Dumitru Irimia, Introducere în stilistică, 1999, p. 40). Pe de altă parte, selecţia elementelor din planul paradigmatic al limbii şi combinarea acestora în planul sintagmatic al vorbirii/textului sînt operaţii care pot fi interpretate ca ilustrări ale abaterii de la un tipar comunicativ dat, care e cunoscut, acceptat şi întrebuinţat de anumiţi vorbitori sau de anumite categorii de vorbitori ai unei limbi. Ca şi opţiunea, devierea este tot un „principiu al constituirii stilului” (op. cit., p. 47). De exemplu, „[î]ntr-un enunţ precum «Mă doare cordul.», prezenţa neologismului cordul reflectă snobismul subiectului vorbitor […] sau intenţiile ironice ale acestuia […]” (op. cit., p. 48). Celor două principii de gradul I, opţiunea (alegerea) şi devierea (aba- terea), li se adaugă un principiu de grad II, specializarea, care orientează selecţia şi combinarea semnelor lingvistice în funcţie de situaţia de comunicare. De pildă, în sfera semantică a verbului a prescrie, sensul ‘a recomanda' este propriu întrebuinţării termenului în domeniul activităţii medicale: „I-a prescris un antibiotic mai slab”, pe cînd sensul ‘a anula' este propriu întrebuinţării limbii în domeniul activităţii juridico-administrative: „I-au prescris amenda” (Dumitru Irimia, Structura stilistică a limbii române contemporane, 1986, p. 17). În rezumat, stilul reliefează latura reflexivă a comunicării verbale, iar manifestarea expresivităţii este guvernată de un set de principii care asigură dimensiunea stilistică a actelor lingvistice şi, în plan mai larg, contribuie la închegarea configuraţiei stilistice a unei limbi. În al doilea rînd, merită evidenţiat faptul că în manualul universitar din 1980 este realizată, din perspectivă structurală, descrierea stilurilor limbii române, fiind astfel completate, prin aducere la zi, cercetările dedicate genezei şi evoluţiei principalelor stiluri ale românei literare. Şi în planul descrierii stilurilor se pot identifica elemente de noutate. Schema clasică de analiză stilistică, pe nivele de limbă, este înscrisă într-o dublă ramă de tip funcţional. Pe de o parte, profilul stilurilor este discutat prin recurs la modelul comunicativ propus de Roman Jakobson, pentru fiecare stil fiind observată împletirea specifică a funcţiilor jakobsoniene. Pe de altă parte, identitatea semiotică a fiecărui stil este observată prin prisma dinamicii interne a semnului lingvistic şi a trihotomiei sistem – normă – vorbire, urmărindu-se reliefarea aspectelor distinctive şi a variantelor fiecărui stil, precum şi identificarea zonelor de inter- ferenţă dintre stiluri. De exemplu, stilurilor funcţionale le sînt recunoscute cîte două variante principale, scrisă şi orală, cărora li se adaugă variantele specifice. Introducere 15 Astfel, în prezentarea stilului ştiinţific, varianta scrisă este înfăţişată în acord cu ariile majore ale ştiinţei: ştiinţele exacte, ştiinţele naturii, ştiinţele sociale şi ştiinţele umaniste. Varianta orală este constituită, în principal, de stilul ştiin- ţific didactic, propriu activităţilor educative desfăşurate în instituţiile de învăţă- mînt. În privinţa zonelor de interferenţă cu alte stiluri, se arată că, prin textele de popularizare a ştiinţei, stilul ştiinţific se apropie de cel publicistic sau că, pe terenul ştiinţelor umaniste, devine posibilă apropierea de stilul beletristic. În al treilea rînd, nu putem trece cu vederea o calitate a analizelor stilistice propuse de Profesorul Dumitru Irimia, şi anume claritatea rezultată din buna gestionare a echilibrului între consideraţiile teoretice şi exemplificări. Articole ca Stilul ştiinţific (1980), Variante stilistice ale limbii literare (1982) şi Nivelele stilistice ale limbii (1985) arată nu numai că publicarea în periodice anticipa apariţia unor volume de referinţă, ci şi faptul că, la origine, respec- tivele publicaţii erau roadele prelegerilor menite să provoace implicarea studenţilor în înţelegerea celor dezbătute. Prin această tehnică de lucru în etape (prelegere universitară → articol sau manual → volum de autor) se asigura diseminarea eficientă a rezultatelor cercetării. Mai mult decît atît, principalele fronturi de explorare ştiinţifică, lingvistica generală şi gramatica, poetica şi stilistica, studiile de eminescologie, erau situate într-o fertilă corespondenţă generatoare de nou. 2. «Stilul este omul însuşi». Studiile de stilistică aplicată formează partea cea mai consistentă a prezentului volum. Cititorul descoperă o surprinzătoare panoramă a literaturii române din ultimele două secole, iar centrul de gravi- taţie al analizelor stilistice propuse de Profesorul Dumitru Irimia îl constituie identificarea elementelor de adîncime care întreţin expresivitatea scrierilor unor artişti ai cuvîntului precum A. Mateevici, L. Blaga, M. Blecher, Ion Creangă, I. L. Caragiale, M. Eliade, M. Eminescu, Panait Istrati, M. Sorescu, N. Stănescu şi alţii. Trăsătura distinctivă a acestor articole şi studii este originali- tatea, manifestată prin intenţia de a nu imita în chip mecanic tehnicile de analiză stilistică deja valorificate de alţi specialişti. Emblematice pentru elementele de prospeţime şi de noutate interpretativă dezvoltate prin analiză stilistică sînt, din acest punct de vedere, consideraţiile referitoare la scrierile artistice ale lui Creangă şi Caragiale. Creaţia lui Creangă a fost intens dezbătută de lingvişti prin prisma unei dominante stilistice, şi anume oralitatea. Pe urmele lui A. Philippide, savantul care descoperea în scrierile lui Creangă specificul vorbirii populare, G. Ibrăileanu considera că „limba perfect românească” a admirabilului prozator humuleştean este expresia artistică a geniului popular, iar Iorgu Iordan demonstra că oralitatea este miezul stilistic al operei în care geniul limbii române populare şi cel al scriitorului humuleştean se contopesc. Pe de altă parte, Tudor Vianu a arătat că folosirea în scop artistic a resurselor limbii face ca opera literară să fie oglinda estetică a oralităţii originare pe care scriitorul humuleştean o 16 Ioan Milică restaurează. Ca şi G. Călinescu, criticul care afirma că arta lui Creangă e de comediograf, deoarece scriitorul pune în scenă un spectacol al universului ţărănesc, Tudor Vianu a acordat importanţă prefacerii limbii populare în cod estetic. Oralitatea nu mai este interpretată ca trăsătură stilistică manifestată printr-un ansamblu de fapte lingvistice, ci ca fel de a fi al textului literar. Călăuzit de lectura atentă a operei lui Creangă, Profesorul Dumitru Irimia interpretează oralitatea ca esenţă generativă a identităţii poetice a textului literar: Creangă nu „transcrie”, cum se spune în unele interpretări, „vorbirea populară” şi nici nu-şi realizează opera „într-un autentic stil vorbit”, cum iarăşi se afirmă cu regularitate în interpretarea operei sale. Oralitatea nu este numai o trăsătură stilistică a operei lui Creangă, nici numai trăsătura ei definitorie; oralitatea este condiţia ei existenţială întocmai cum este condiţia existenţială a literaturii popu- lare. Iar caracterul popular nu este o trăsătură formală, asigurată de procedee stilistice specifice (anacolut, elipsă, repetiţii, tautologie, enunţuri exclamative, lexic popular etc.), ci tot o modalitate existenţială, implicînd deopotrivă un conţinut de gîndire asupra lumii specific universului culturii populare, şi o structură lingvistică şi stilistică prin care se construieşte şi se exprimă acest conţinut (SSP, p. 164). Aşadar, în opera lui Creangă, oralitatea şi caracterul popular al limbii nu mai sînt înţelese ca ornamente expresive, ci ca modi essendi ai creaţiei artistice prin care se exprimă o viziune asupra lumii. Bogăţia expresivă a operei lui Caragiale favorizează formularea unor reflecţii privind existenţa a trei variante stilistice Caragiale: stilul comediilor ş i al prozei scurte, stilul nuvelisticii şi stilul dramei Năpasta. În textele lui Caragiale, apoi, se pot identifica un stil Caţavencu, un stil Tipătescu, un stil Pristanda etc. (SSP, p. 63). Astfel de reflecţii sînt întărite prin comparaţii menite să sublinieze individualitatea creaţiei unui scriitor. De pildă, prezenţa regionalismului în opera lui Caragiale este judecată ca emblemă o oralităţii, întocmai ca în opera lui Marin Preda, dar cu două variante, una stînd sub semnul culturii citadine, mic-burgheze, în comedii şi în proză scurtă (cînd regionalismul nu mai este expresie a culturii populare), şi alta, stînd sub semnul culturii populare, specifică dramei Năpasta, nuvelelor şi basmelor (SSP, p. 137). De altfel, articolul intitulat Regional – literar în textul artistic (1985) reflectă, ca şi alte texte, fineţea simţului stilistic al autorului lor. Ar fi, totuşi, nedrept să insistăm doar asupra studiilor dedicate textelor literare în condiţiile în care Profesorul Dumitru Irimia a închinat pagini impre- sionante frumuseţilor tăinuite în pictura murală a mînăstirilor din Bucovina sau artei lui Constantin Brâncuşi. De fapt, lectura prezentului volum dezvăluie Introducere 17 că înţelegerea şi interpretarea fenomenelor estetice, deşi edificate pe temeiuri semiotice, izvorăsc din conştiinţa că artistul este o fiinţă creatoare, o fiinţă liberă: Omul este fiinţă liberă prin limbaj şi artă întrucît/întru cît creativitatea sa, congeneră creativităţii divine, l-a determinat să caute căi de eliberare din contingent şi de acces la esenţa fiinţei Lumii, prin transcenderea realităţii fenomenale (SSP, p. 140). În fond, arta e o dezmărginire a umanului. În complementaritate cu analiza stilistică şi poetică a fenomenologiei artistice, autorul se apleacă cu interes şi asupra altui aspect important, şi anume stilistica traducerilor literare. Multe din studiile de italienistică cuprinse în prezentul volum surprind, în momente temporale distincte (perioada petrecută în Italia, între 1972 şi 1974, ca lector de limbă şi literatură română, rodnicele schimburi academice internaţionale de la începutul anilor 1990 sau mandatul de director adjunct al Institutului Român de Cultură şi Cercetări Umaniste de la Veneţia), impulsurile de vitalizare a studiilor româneşti în care se angajează diverşi cărturari şi literaţi italieni şi români. Sarcina de cronicar cultural pe care şi-o asumă universitarul ieşean dovedeşte atît preţuirea, mani- festată fără rezerve, faţă de cultura şi arta italiană, cît şi cunoaşterea schimbu- rilor culturale italo-române. Pe de o parte, Profesorul Dumitru Irimia se intere- sează de traducerea şi receptarea, în Italia, a unora din creaţiile elitei culturale româneşti, iar, pe de altă parte, urmăreşte cu viu interes acomodarea, pe teren cultural românesc, a operelor unor artişti şi oameni de ştiinţă italieni. De altfel, această punere în oglindă a unor personalităţi ale culturii noastre cu unele din marile nume ale culturii italiene nu putea fi posibilă fără devotamentul faţă de literatură şi artă. Iată cum este surprinsă, în cîteva rînduri, importanţa traducerii ca act cultural fondator: Trecerea unei literaturi dincolo de hotarele între care se formează este condi- ţionată de factori diverşi, dar cel mai mare obstacol îl pot constitui hotarele lingvistice. Traducerea devine atunci cale esenţială, chiar dacă nici o trans- punere a literaturii şi mai ales a poeziei într-o altă limbă nu se face fără pierderi, uneori însemnate, determinate de limitarea participării nivelului expresiei la constituirea semnificaţiei de ansamblu şi a valorii artistice a unei creaţii. Activitate complexă, traducerea, spre a păstra varianta transpusă cît mai aproape de esenţa originalului impune, pe lîngă cunoaşterea profundă a celor două limbi, pe lîngă mari disponibilităţi artistice, o mare dragoste, de literatură, în general, de literatura din care se traduce, în particular (SSP, p. 352). „Orice traducere – subliniază cu şi mai multă convingere Profesorul Dumitru Irimia – este înainte de toate un act de exegeză” (SSP, p. 362) în (şi prin) care cititorul-traducător pătrunde sensurile cele mai profunde ale creaţiei supuse traducerii spre a le deschide, prin orizonturile semiotice ale limbii în care el traduce, unei receptări regeneratoare (SSP, partea a doua, p. 16). Ar putea fi pg. 18 Ioan Milică 355?? Graţie acestui ciclu exegetic, luminile numite creativitate şi libertate artistică se răsfrîng, în plan idiomatic şi cultural, prin prisma personalităţii traducătorului. Nu în ultimul rînd, se poate constata că tot în clasa studiilor de stilistică aplicată pot fi incluse şi textele a căror redactare a fost prilejuită de diverse apariţii editoriale, fie acestea traduceri sau lucrări de specialitate aparţinînd unor specialişti români şi străini în stilistică şi poetică. Importanţa acestor reflecţii de natură metatextuală nu e cu nimic mai prejos faţă de celelalte sectoare ale analizei faptelor de stil (creaţia artistică, respectiv stilistica tradu- cerilor), dacă se ţine seamă că textul, indiferent de profilul său expresiv, concentrează imaginea unui autor pe care o orientează către un receptor, iar atitudinea receptorului faţă de text este relevantă stilistic, după cum arată, între alţii, Tudor Vianu. Sînt, mai întîi, recuperate şi/sau valorificate ideile unor reprezentanţi ai şcolii lingvistice ieşene: A. Philippide, G. Ibrăileanu, G. Ivănescu, I. Iordan. Sub acest aspect, pot fi evidenţiate contribuţii restauratoare precum Ibrăileanu şi problemele limbajului poetic (1971), G. Ivănescu despre limbajul poetic (1988), Iorgu Iordan şi stilistica limbii române (1988) sau Momentul şi modelul Iordan în italienistică (2006), prin care Profesorul Dumitru Irimia se înscrie în matca şcolii filologice ieşene. Mai apoi, sînt evidenţiate, tot din unghiul originalităţii, recentele (la timpul lor) apariţii editoriale în cîmpul stilisticii şi poeticii româneşti, dar nu numai. Sînt, de exemplu, de remarcat punctele de vedere critice exprimate în legătură cu apariţia Dicţionarului limbii poetice a lui Eminescu (1968), lucrare de referinţă în eminescologie, redactată de un colectiv coordonat de Tudor Vianu. Atrag, de asemenea, atenţia lucrarea lui Jean Cohen, Structure du langage poetique (1966), şi volumul de pionierat semnat de Solomon Marcus, Poetica matematică (1970). Totodată, sînt conce- pute polemic reacţii provocate de apariţia unor traduceri sau volume de autor considerate ca probe de neînţelegere a straturilor de adîncime proprii creaţiei marelui artist care a fost Eminescu. Marca acestor texte ocazionale este liber- tatea (de gîndire şi de exprimare), iar acest miez al viziunii Profesorului Dumitru Irimia este, în manieră explicită, reluat şi intensificat pentru a semnala că limba, în ipostaza ei nobilă, de vehicul cultural, este un spaţiu de manifestare a creativităţii şi libertăţii omului. În cuvintele autorului, libertatea este condiţia esenţială a fiinţei umane. 3. Modelul Irimia. Atent nu numai la realizările predecesorilor, ci şi la cele ale colaboratorilor şi discipolilor, Dumitru Irimia a lăsat o vie amintire tuturor celor ce, în chip mărturisit sau tacit, i-au fost aproape. Deşi acest „aproape” are, poate, altă însemnătate pentru fiecare dintre noi, nu este lipsit de importanţă să înviem în lumina caldă a amintirii cuvintele de învăţătură pe care le-am primit de la Profesorul nostru. Sîntem, pe de o parte, aşa cum ne-a înţeles, iar dovezile acestei priviri asupra a fi-ului fiecăruia dintre noi sînt de găsit nu doar în amintire, ci şi în studiile introductive ce prefaţează, în multe Introducere 19 cazuri, lucrări de debut, scrise ca teze de doctorat îndrumate de „Prof. dr. Dumitru Irimia”. Pe de altă parte, sîntem şi aşa cum l-am înţeles, pentru că în fiecare dintre noi trăiesc scîntei din fiinţele celor ce ne-au fost, la un moment, profesori. În acelaşi timp, dacă acceptă că omul comunică şi se comunică, cititorul acestui volum e liber să creeze un portret spiritual avînd la dispoziţie cheile de lectură pe care autorul le-a încifrat în propriile scrieri. Textele cu tăiş polemic îi vor înfăţişa un spirit ager, mereu întrebător. În apărarea ştiinţei de carte şi a rosturilor pe care limba şi literatura le împlinesc în creşterea fiinţei umane ca fiinţă liberă şi demnă stau cîteva texte publicistice care vădesc o solidă experienţă didactică, valoroasă tocmai prin luciditatea cu care sînt semnalate slăbiciunile şcolii româneşti de ieri şi de azi, iar onestitatea opiniilor exprimate în aceste texte e solidară cu gravitatea temelor dezbătute. Dacă interviurile dezvăluie un fermecător partener de dialog, statornic încrezător în destinul său de luptător fericit să-şi poarte crucea, profund emoţionante şi de o nostalgie fără leac sînt rîndurile scrise în amintirea colegilor de generaţie şi a prietenilor cu care timpul nu a mai avut răbdare. În astfel de pagini străluceşte steaua unui condei de memorialist care dă mărturie despre dramaticele încer- cări de apărare a stării de libertate în vremuri aspre şi nedrepte cu fiinţa umană. Alte cuvinte ne par de prisos, cartea îşi aşteaptă, vie şi tainică, cititorii. Ioan Milică